stanford-oval/wikipedia huggingface dataset:
1562
Kuolleita

9. tammikuuta – Amago Haruhisa, japanilainen daimio (s. 1514)
27. helmikuuta – Lars Ivarsson Fleming, ruotsalainen amiraali, valtaneuvos ja Viron käskynhaltija
24. tai 25. huhtikuuta – Bonifacius Amerbach, sveitsiläinen humanisti ja roomalaisen oikeuden professori (s. 1495)
23. kesäkuuta – Götz von Berlichingen, saksalainen valtakunnanritari ja palkkasoturi (s. 1480)
5. syyskuuta – Katharina Schütz Zell, saksalainen protestanttinen kirjailija, maallikkovaikuttaja, hyväntekijä, saarnaaja ja kirkkoäiti (s. 1498)
9. lokakuuta – Gabriele Falloppio, italialainen katolinen pappi, lääkäri ja anatomian tutkija (s. 1523)
13. lokakuuta – Claudin de Sermisy, ranskalainen laulaja ja säveltäjä (s. 1490)
12. marraskuuta – Pietro Vermigli, italialainen reformoitu uskonpuhdistaja (s. 1500)
17. marraskuuta – Anton Bourbonilainen, ranskalainen herttua, Navarran kuningas ja kanssahallitsija (s. 1518)
6. joulukuuta – Jan van Scorel, alankomaalainen taidemaalari (s. 1495)
7. joulukuuta – Adrian Willaert, alankomaalainen säveltäjä (s. noin 1490)
Adrianus Petit Coclico, flaamilainen säveltäjä ja musiikkiteoreetikko (s. 1499 tai 1500)
Udono Nagateru, japanilainen daimio
Peder Svart, ruotsalainen piispa ja historiankirjoittaja
Akaste

Akaste (m.kreik. Ἀκάστη, Akastē, ”epävakaa”, ”epäsäännöllinen”; lat. Acaste) viittaa kreikkalaisessa mytologiassa kahteen eri hahmoon:
Okeanidi

Akaste oli yksi okeanideista, Okeanoksen ja Tethyksen tytär. Sukuluettelojen lisäksi hänet mainitaan nimeltä antiikin kirjoituksissa ainoastaan kerrottaessa hänen olleen Persefonen seurassa sisariensa kanssa kisailemassa ja keräämässä kedon kukkia
Lastenhoitaja

Akaste oli Argoksen kuninkaan Akastoksen lasten hoitaja.
Different World (kappale)

| ”Different World” Iron Maiden |
| --- | --- | --- |

Singlen tiedot
 Albumilta: A Matter of Life and Death
 Julkaistu: 14. marraskuuta 2006 /   26. joulukuuta 2006
 Tuottaja(t): Kevin Shirley
 Tyylilaji: heavy metal
 Kesto: 04.17
 Levy-yhtiö: EMI, Sanctuary Records
Muut kannet
   DVD-singlen kansikuva
Iron Maidenin muut singlet
| ”The Reincarnation of Benjamin Breeg” 2006 | ”Different World” 2006 | ”El Dorado” 2010 |
Musiikkinäyte
Äänitiedostojen kuunteluohjeet
Different World on Iron Maidenin kappale, joka julkaistiin singlenä 26. joulukuuta 2006. Se on toinen single, joka on julkaistu albumilta A Matter of Life and Death. Different World on albumin ensimmäinen kappale. Kappaleen soolon soittaa Adrian Smith.
Singlejulkaisujen kappaleet > CD-single (Eurooppa)

"Different World" (Smith, Harris) – 4:15
"Iron Maiden" (Live 2006) (Harris) – 5:40
Singlejulkaisujen kappaleet > CD-single (USA)

"Different World" (Smith, Harris) – 4:14
"Hallowed Be Thy Name" (Radio 1 'Legends' Session)" (Harris) – 7:13
"The Trooper" (Radio 1 'Legends' Session)" (Harris) – 3:56
Singlejulkaisujen kappaleet > Digitaalinen single

"Different World" (Äänitetty Aalborgissa 9. marraskuuta 2006) (Smith, Harris) – 4:15
Steve Harrisin haastattelu – 10:38
Singlejulkaisujen kappaleet > DVD-single

"Different World" (Smith, Harris) – 4:17
"The Reincarnation of Benjamin Breeg" (Live 2006) (Murray, Harris) – 7:47
"Hocus Pocus"" (Focus-cover) – 5:31
Singlejulkaisujen kappaleet > 7" kuvavinyyli

"Different World" (Smith, Harris) – 4:15
"Fear of the Dark" (Live 2006) (Harris) – 7:47
Korkeakulttuuri

Korkeakulttuuri voi tarkoittaa seuraavia asioita:
korkeakulttuuri, korkeatasoinen kulttuuri, eliittikulttuuri
korkeakulttuuri eli sivilisaatio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korkeakulttuuri”, voi hakea sivunnimihaulla, laajalla sivunnimihaulla tai tekstihaulla.
Rennell ja Bellona

Provinssiinn kuuluvat kaksi saarta ja niiden eteläpuolella sijaitsevat asumattomat koralliriutat.
Rennell ja Bellona on provinssi Salomoninsaarilla, Tyynellä valtamerellä. Se muodostuu kahdesta atollista, Rennellistä ja Bellonasta. Provinssin pinta-ala on 671 km2, pääkaupunki on Tigoa ja vuoden 2009 väestönlaskennassa provinssissa oli 3 041 asukasta. Rennell on saarista suurempi ja sijaitsee etelämpänä.
Provinssin asukkaat ovat pääasiassa polynesialaisia. Englantilaiset löysivät atollit vuonna 1793. Saarilla puhutaan samoalaisiin kieliin kuuluvia rennellin ja bellonan kieliä, joita pidetään joskus saman kielen eri murteita.lähde?
Temotu

Temotu on Salomoninsaarten itäisin provinssi. Provinssin pinta-ala on 865 km2. Vuoden 2009 väestönlaskennassa provinssissa oli 21 362 asukasta.
Se muodostuu seuraavista saarista tai saariryhmistä:
Anuta
Fatutaka
Duff-saaret ("Taumako")
Fatutaka
Santa Cruzin saaret
Reef-saaret
Tikopia
Saarten asukkaat ovat pääosin melanesialaisia, mutta muun muassa Tikopian saarella valtaosa väestöstä on polynesialaisia. Provinssin pääkaupunki on Lata, joka sijaitsee Nendolla, Santa Cruz-saarten suurimmalla saarella.
Heksis

Heksis (m.kreik. ἕξις; lat. habitus) on antiikin filosofian termi, joka tarkoittaa dispositiota, taipumusta tai toiminnallista valmiutta. Termi on merkittävä Aristoteleen ajattelussa. Sen on tulkittu merkitsevän samaa kuin toinen potentiaalisuus.
Aristoteles

Termin heksis lähtökohtana on kreikan kielen verbi ekhein, joka viittaa jonkin omistamiseen tai jossain tilassa olemiseen. Termi käännetään usein ”valmiudeksi”, ”toimintavalmiudeksi” tai ”tilaksi”.
Aristoteles määrittelee heksiksen hieman eri tavalla eri teoksissaan. Teoksessa Metafysiikka heksis määritellään kolmella tavalla: 1) omistamisen tilana tai toimintana; 2) dispositiona, osien tietynlaisena järjestäytymisenä; sekä 3) tällaisen disposition osana:
»Tilaksi (heksis) sanotaan yhdellä tavalla sitä, mikä vallitsee jollakin olevan ja sen, jolla jotakin on, välillä ikään kuin se olisi jotakin toimintaa tai liikettä. Kun joku tekee jotakin ja jokin tulee tehdyksi, välissä on tekeminen. Samoin vaatteen omistajan ja omistetun vaatteen välillä on jokin olemisen tila (heksis) [...] Toisessa mielessä tilalla tarkoitetaan dispositiota (diathesis), jonka perusteella jollakin tavoin järjestäytynyt on hyvin tai huonosti järjestäytynyt itsessään tai suhteessa johonkin muuhun; esimerkiksi terveys on eräs tila, koska se on tällainen dispositio. Edelleen tilalla tarkoitetaan myös tällaisen disposition osaa. Niinpä jonkin osien erinomaisuus (aretē) on eräänlainen tila.»
Heksis on Aristoteleen mukaan siis eräänlainen dispositio (diathesis), jonka hän kuvaa samassa yhteydessä seuraavasti:
»Dispositioksi sanotaan sen järjestystä, jolla on osia, suhteessa paikkaan (topos), kykyyn (dynamis) tai muotoon (eidos). Sen täytyy olla jonkinlainen asettautuminen, kuten termi 'dispositio' osoittaa.»
Kyseessä on erityisesti sen tyyppinen dispositio, minkä perusteella se jolla dispositio on, on valmiudessa johonkin hyvin tai huonosti, ja joko itsenäisesti tai suhteessa johonkin muuhun. Aristoteleelle heksis on näin osien järjestäytymistä; siten, että ne oikein järjestäytyneinä voivat toimia hyvin, vaikka ne voivat olla myös huonosti järjestäytyneitä. Hyvästä järjestäytymisestä hän käyttää esimerkkinä terveyttä, joka on ruumiin hyvä heksis; sairaus puolestaan on ruumiin huono heksis.
Tilana heksis erotetaan Aristoteleen metafysiikassa toiseksi potentiaalisuudeksi, erotukseksi ensimmäisestä potentiaalisuudesta (dynamis). Esimerkiksi ihminen on luonnostaan oppiva, jolloin hänellä on ensimmäinen potentiaalisuus (dynamis) oppia jotain; kun hän on oppinut, hänellä on toinen potentiaalisuus (heksis) käyttää oppimaansa.
Kategorioissa Aristoteles asettaa heksiksen toisenlaisia dispositioita (diathesis) vastaan siinä, että se on luonteeltaan niitä pysyvämpää. Esimerkkinä annetaan tieto (episteme).
Eettisissä teoksissaan Aristoteles puolestaan tarkoittaa termillä luonteenpiirrettä. Hän asettaa heksiksen toista aktuaalisuutta eli energeiaa (toiminnan merkityksessä) vastaan käsitellessään eudaimoniaa, ihmisen elämän oikeaa päämäärää. Tämä käännetään yleensä ”onnellisuudeksi”. Heksiksen vastakohdaksi asetetaan energeia samalla, kun Aristoteles pyrkii osoittamaan eudaimonian määritelmänsä — onnellisuus on hyveen mukaista toimintaa (energeia) — oikeaksi.
Deianeira

Guido Renin maalaus Deianeiran sieppaus, 1620–1621.
Deianeira (m.kreik. Δηϊάνειρα, Dēïneira, lat. Deianira) oli kreikkalaisessa mytologiassa Herakleen kolmas vaimo.
Deianeira oli Althaian ja Oineuksen, Kalydonin kuninkaan, tytär ja Meleagroksen sisar. Hänen isänsä lupasi hänet kauhistuttavannäköiselle jokijumala Akhelookselle, mutta Deianeira itse ei halunnut olla missään tekemisissä härkää muistuttavan sulhasehdokkaansa kanssa. Herakleen ja Akhelooksen välillä syntyikin kamppailu Deianeiran kädestä, ja sen aikana Akheloos muutti muotonsa häräksi ja käärmeeksi. Herakles kuitenkin sai kukistettua Akhelooksen maahan ja katkaistua tältä toisen sarvista ja voitti siten oikeuden saada Deianeira puolisokseen.
Hyginuksen version mukaan Deianeira olisi ollut Deksamenoksen, Olenoksen kuninkaan, tytär. Herakleen rikottua lupauksensa naida tämä kentauri Eurytion oli pyytänyt Deianeiraa vaimokseen, johon isä oli peloissaan suostunut. Hääpäivänä Herakles kuitenkin keskeytti menot tappaen kentaurin ja vieden kihlattunsa takaisin kotiin. Tämä versio on kuitenkin ristiriitainen toisten kertomusten kanssa, joissa Herakleen kerrotaan tappaneen Eurytionin Hippolyteen tai Mnesimakheen vuoksi.
Deianeira tunnetaan kuitenkin parhaiten osuudestaan tarinassa Nessoksen viitasta. Kentauri Nessos kantoi selässään matkalaisia Euenos-joen yli maksua vastaan. Ollessaan matkalla maanpakoon Herakles ja Deianeira saapuivat joelle. Herakles antoi vaimonsa Nessoksen kuljetettavaksi, mutta hän itse lähti kahlaamaan joen yli. Kesken matkaa Nessos kuitenkin yritti maata väkisin Deianeiran, ja Herakleen kuultua huudon hän ampui Hydran vereen kastetun nuolen suoraan kentaurin sydämeen tämän noustua takaisin maalle. Kuoleva Nessos kertoi Deianeiralle, että mikäli tämä halusi valmistaa lemmenjuoman Heraklesta varten, tämän tulisi sekoittaa hänen siementään ja nuolen tekemästä haavasta valuvaa verta keskenään. Deianeira tekikin näin ja myöhemmin, kun hän sai kuulla Herakleen ihastuneen Ioleen, hän sekoitti tekemänsä seoksen Herakleen paitaan toivoen tämän elvyttävän miehensä rakkauden itseensä. Herakleen palvelijan Likhaan haettua paidan Deianeira huomasi maahan tippuneiden pisaroiden alkavan palaa auringon osuessa niihin. Tajutessaan Nessoksen valehdelleen hänelle hän kauhuissaan lähetti miehen estämään Heraklesta pukemasta paitaa päällensä. Herakles oli kuitenkin ehtinyt jo pukea paidan ylleen ja siinä oleva myrkky oli jo alkanut hitaasti vaikuttamaan ja polttamaan hänen ihoaan, jolloin hän tuskan käydessä sietämättömäksi heittäytyi hautarovioon hyläten siten kuolevaisen elämänsä. Herakleen kohtalosta aiheuttavasta häpeästä johtuen Deianeira päätti itse päivänsä.
Näytelmänä tunnetuin esitys Deianeiran kohtalosta on Sofokleen tragedia Trakhiin naiset.
Aiheesta muualla

Kuvia tai muita tiedostoja aiheesta Deianeira Wikimedia Commonsissa
Isabel (Salomonsaaret)

Isabel Salomonsaarten kartalla
Isabel on yksi Salomoninsaarten maakunnista. Sen pääkaupunki on Buala Santa Isabelin saarella. Maakunnan  pinta-ala on 4 136 km2, ja vuoden 2009 väestönlaskennassa siellä oli 26 158  asukasta.
Isabelin maakunnan alueelle saapui ensimmäisenä eurooppalaisena Álvaro de Mendaña de Neira vuonna 1568. Maakunnan korkein kohta on Mount Kubonitu, joka kohoaa 1 120 metrin korkeuteen merenpinnan yläpuolelle.
Yhdistynyt kansallinen liike

Yhdistynyt kansallinen liike (ერთიანი ნაციონალური მოძრაობა, Ertiani Natsionaluri Modzraoba, ENM) on georgialainen puolue, jota johtaa on entinen presidentti Mikheil Saakašvili.
Hänet valittiin uudelleen lokakuussa 2020. Samalla pääsihteeriksi valittiin entinen Nika Melia.
Vuoden 2024 vaaleissa puoluetta johti Tina Bokutšava.  Puolue sai 209 137 ääntä eli 10,12 % annetuista äänistä ja niillä 16 edustajaa 150-paikkaiseen parlamenttiin.
ENM on Georgian parlamentissa toiseksi suurin ryhmittymä. Vuoden 2012 vaalit voitti kuuden puolueen koalitio Georgialainen unelma, joka sai 85 paikkaa ja 55% äänistä. Yhdistyneen kansalliseen liikkeen ääniosuus oli 40%. Edelliset parlamenttivaalit pidettiin toukokuussa 2008. Niissä Yhdistynyt kansallinen liike sai 59,18 prosenttia äänistä. Oppositio piti vuoden 2008 vaaleja väärennettyinä.
Markku Pääskynen

Markku Tapio Pääskynen (s. 23. maaliskuuta 1973 Hartola) on suomalainen kirjailija. Hän työskenteli aiemmin myös kustannustoimittajana.
Pääskynen asui vuodet 1987–1992 Kuopiossa ja valmistui vuonna 1999 filosofian maisteriksi Helsingin yliopistosta. Hänen esikoisteoksensa Etanat ilmestyi vuonna 2002. Se kertoo Göteborgissa tapahtuvasta useita kuolonuhreja vaativasta liikenneonnettomuudesta, jonka myötä henkilöiden elämät kietoutuvat toisiinsa. Teos oli ehdolla Helsingin Sanomien esikoiskirjapalkinnon ja Savonia-kirjallisuuspalkinnon saajaksi.
Vuonna 2003 ilmestyi Pääskysen toinen romaani, Ellington, jonka keskiössä on murhaajan tarina. Teos oli Savonia-kirjallisuuspalkintoehdokas ja Olvi-säätiön kirjallisuuspalkintoehdokas. Pääskysen kolmas teos Tämän maailman tärkeimmät asiat (2005) on Helsinkiin sijoittuva yhdenpäivänromaani, joka kertoo nuoren mieskirjailijan lapsuus- ja nuoruusmuistoista. Teos sai Savonia-kirjallisuuspalkinnon.
Pääskysen neljäs romaani Vihan päivä (2006) on monologi, jonka äänenä on masennusta sairastava perheenäiti. Teos sai Kalevi Jäntin palkinnon ja oli ehdolla Finlandia-palkinnon saajaksi. Myös vuonna 2015 ilmestynyt Sielut oli Finlandia-ehdokas.
Vuonna 2010 ilmestyi Pääskysen suomennos Odysseus Elytiksen teoksesta Ylistetty olkoon.
Yksityiselämä

Pääskysen puoliso on vuodesta 2012 runoilija Saila Susiluoto. Hänen entinen puolisonsa on kirjailija Laura Honkasalo. Heillä on kaksi lasta.
Teoksia

Etanat.  Tammi, 2002.  ISBN 9789513123826
Ellington.  Tammi, 2003.  ISBN 9789513126193
Tämän maailman tärkeimmät asiat.  Tammi, 2005.  ISBN 9789513132309
Vihan päivä.  Tammi, 2006.  ISBN 9789513137175
Vastaavuuksia.  Tammi, 2008.  ISBN 9789513142926
Enkelten kirja.  Tammi, 2010.  ISBN 9789513146979
Roona saa vastauksen.  Tammi, 2012.  ISBN 978-951-31-4697-9
Sielut.  Tammi, 2015.  ISBN 978-951-31-7795-9
Hyvä ihminen.  Tammi, 2018.  ISBN 978-951-31-9807-7
Aurinko ei liiku.  Tammi, 2020.  ISBN 978-952-04-1303-3
Niin kaunis on maa.  Tammi, 2023.  ISBN 978-952-04-4787-8
Elektra.  Tammi, 2024.  ISBN 978-952-04-6613-8
Palkinnot ja ehdokkuudet

Helsingin Sanomien kirjallisuuspalkintoehdokkuus 2002 (esikoisteoksesta Etanat)
Savonia-kirjallisuuspalkinto 2005 (teoksesta Tämän maailman tärkeimmät asiat)
Kalevi Jäntin palkinto 2006 (teoksesta Vihan päivä)
Finlandia-palkintoehdokkuus 2006 (teoksesta Vihan päivä) ja 2015 (teoksesta Sielut)
Jarkko Laine -palkintoehdokkuus 2017 (teoksesta Sielut)
Aiheesta muualla

Markku Pääskynen Prosak-proosaklubilla, Kirjastokaista-video
Trade Air

| Trade Air |
| --- | --- |

 Trade Airin Airbus A320 vuonna 2022.
 IATA: C3  –  ICAO: TDR 
Kutsukoodi:  TRADE AIR
Perustettu:  1994
Solmukohdat:  Franjo Tuđmanin lentoasema
Kotipaikka:  Zagreb, Kroatia
Yhtiön sivut:  https://www.trade-air.com/
Trade Air (IATA: C3, ICAO: TDR, kutsukoodi: TRADE AIR) on kroatialainen vuonna 1994 perustettu lentoyhtiö.
Suomessa Trade Air on operoinut lentoja ainakin Helsinki-Vantaan lentoasemalta Kosovon Pristinaan.
Hussilaisuus

Jan Hus.
Hussilaiset olivat Jan Husin (noin 1371–1415) reformaatioaatteiden kannattajia Böömissä. Hus ja hussilaiset saivat huomattavasti vaikutteita John Wycliffeltä, mutta myös mm. Joackim Florislaiselta fransiskaanispirituaalien kautta.
Vuonna 1412 paavi julisti Husin kannattajineen interdiktiin. Husia kuulusteltiin Konstanzin kirkolliskokouksessa vuonna 1415, ja kun hän kieltäytyi perääntymästä, hänet poltettiin roviolla kerettiläisenä. Tämä aiheutti raivoa Husin seuraajissa, joihin kuului tavallisen kansan lisäksi myös joukko Böömin aatelistoa. Tämän jälkeen hussilaiset järjestäytyivät vallankumousliikkeeksi, jossa oli kolme perusainesta: uskonnollinen, kansallinen ja yhteiskunnallinen. Saarnaaminen oli saatava vapaaksi, ehtoollinen jaettava maallikoille molemmissaselvennä muodoissa, kirkon oli luovuttava omaisuudestaan ja privilegium forista (pappien oikeudesta saada asiansa käsitellyksi kirkollisessa tuomioistuimessa, kun oli kyse kuolemansynneistä).
1400-luvun kuvitusta hussilaissodista.
Hussilaiset jakautuivat kahteen leiriin: konservatiivisiin utrakvisteihin ja radikaaleihin taboriitteihin. Hussilaissodat (1420–1436) päättyivät suurelta osin Baselin kirkolliskokoukseen 1433, jossa utraktivistien vaatimukset valtaosin toteutettiin, mutta taboriitit jatkoivat taisteluaan (heidät kukistettiin 1434).
Heikki Viitala

Heikki Mikko Viitala (3. helmikuuta 1943 Kauhajoki – 15. marraskuuta 2019 Kuopio) oli suomalainen kanslianeuvos, Kuopion kaupungin virkamies ja historiantutkija.
Viitala valmistui valtiotieteen kandidaatiksi Helsingin yliopistosta 1967 pääaineenaan poliittinen historia ja filosofia. Hän työskenteli vuodesta 1968 usean vuosikymmenen ajan Kuopion kaupungin kansliasihteerinä ja hoiti muita luottamustehtäviä. Viitala tunnettiin Kuopiossa omalaatuisena vaikuttajana, joka edisti monenlaisia hankkeita. Hän oli aktiivinen Suomen ja Neuvostoliiton sekä myöhemmin Suomen ja Venäjän välisessä ystävyystoiminnassa ja pyrki lisäämään Kuopion kansainvälisiä yhteyksiä. Hän vaikutti muun muassa siihen, että Kuopion kaupunki aloitti 1990-luvun alussa yhteistyön Konevitsan luostarin kanssa. Viitalan ansioksi on mainittu myös, että Kuopioon hankittiin Suomen kaupungeista suhteessa väkilukuun eniten muistolaattoja.
Historiantutkijana Viitala kirjoitti useita teoksia Suomen vasemmistolaisen työväenliikkeen historiasta, muun muassa Suomen Kommunistisen Puolueen (SKP) virallisen historiikin, josta ehti ilmestyä vain yksi osa vuonna 1988. Hän oli pitkään SKDL:n Pohjois-Savon piirin johtohenkilö, SKP:hen hän ei koskaan kuulunut. Hän oli vuonna 1989 ehdolla Suomi-Neuvostoliitto-Seuran pääsihteeriksi. Viitala vaikutti myös Kuopion kaupungin perustamassa Snellman-instituutissa, joka julkaisi useita hänen teoksiaan.
Teoksia

Julkaistu nimellä Heikki Mikko Viitala.
Rauhanoppositio: tutkimus poliittisesta oppositiosta Suomessa vuosina 1940-1944. Kansankulttuuri, Helsinki 1969.
25 vuotta ystävyyttä ja yhteistyötä. Suomi-Neuvostoliitto Seura, Helsinki 1971.
Neuvostoinformaation tarjonta Suomen kaupungeissa ja kauppaloissa. Kuopion kaupunginhallitus, Kuopio 1972.
Satavuotias Kuopion kaupunginvaltuusto. Kuopion kaupunki, Kuopio 1976.
YYA-sopimus ja Suomen ja Neuvostoliiton suhteiden kokonaisjärjestelmä (toim.). Snellman-instituutin B-sarja 13. Snellman-instituutti, Kuopio 1988.
Vasemmistolainen työväenliike Suomessa. Osa 1. SKP – parlamentaarinen ja vallankumouksellinen puolue 1918-1988. Suomen Kommunistinen Puolue, Helsinki 1988.
Snellman, valtakunta ja keisarikunta (toim.). Snellman-instituutin julkaisuja 10. Kustannuskiila, Kuopio 1990.
Suomi ja YYA (toim.). Snellman-instituutin julkaisuja 12. Kustannuskiila, Kuopio 1990.
Suomalainen kaupunki edustaa. Snellman-instituutti, Kuopio 1991.
Vastavirtaan vasemmisto. Snellman-instituutti, Kuopio 1993.
Savon työmies, Kansan sana: historian kulku. Snellman-instituutti, Kuopio 2013.
Aiheesta muualla

Viitala, Heikki Mikko Kauhajokelaisia kirjoittajia, Kauhajoen museo.
Linja 12 (Pariisin metro)

| Linja 12>   |
| --- | --- |


Perustiedot
Järjestelmä:  Pariisin metro
Reitti:  Mairie d'Issy–Front Populaire
Avattu:  5. marraskuuta 1910
Liikenne
Liikennöitsijä(t):  RATP
Käyttäjiä (ark.):  81 miljoonaa
Tekniset tiedot
Pituus:  15,3 km
Asemia:  29
Raideleveys:  1 435 mm
Paris Métro Ligne 12 (Linja 12) on yksi Pariisin metron kuudestatoista linjasta. Se liittää Issy-les-Moulineauxin etelässä Front Populaireen pohjoisessa. Linja 12 on toinen kahdesta linjasta, jotka Nord-Sud-yhtiö rakensi (toinen on nykyinen linja 13). Silloin se oli linja A.
Linja 12 on 15,3 km pitkä ja siinä on 31 asemaa. Keskimääräinen kahden aseman välimatka on 546 m. Noin 81,5 miljoonalla käyttäjällään linja on Pariisin metron 11. käytetyin. Linjan kalustona on 5-vaunuisia MF 67-runkoja.
Historia

5. marraskuuta 1910: Linja 12 avataan Nord-Sud-yhtiön linjana A välillä Porte de Versailles-Notre-Dame de Lorette. 18 asemaa.
8. huhtikuuta 1911: Linjaa jatkettiin Notre-Dame de Lorettesta Pigalleen. 2 uutta asemaa.
31. lokakuuta 1912: Linjaa jatkettiin Pigallesta Jules Joffriniin. 3 uutta asemaa.
23. kesäkuuta 1916: Linjaa jatkettiin Jules Joffrinista Porte de la Chapelleen. 3 uutta asemaa.
1930: CMP-yhtiö osti Nord-Sudin, jolloin linjasta A tuli linja 12.
24. maaliskuuta 1934: Linjaa jatkettiin Porte de Versaillesista Mairie d'Issyyn. 2 uutta asemaa.
17. joulukuuta 2012: Linjaa jatkettiin Porte de la Chappellesta Front Populaireen. 1 uusi asema.
31. Toukokuuta 2022: Linjaa jatkettiin Front Populairesta Mairie d'aubervilliersiin. 2 uutta asemaa
Kartta ja asemat

Mairie d'aubervilliers
Aimé Césaire
Front Populaire
Porte de la Chapelle
Marx-Dormoy
Marcadet Poissonniers, vaihtomahd. linja 4
Jules Joffrin
Lamarck-Caulaincourt
Abbesses
Pigalle, vaihtomahd. linja 2
St-Georges
Notre-Dame de Lorette
Trinité d'Estienne-d'Orves
Saint-Lazare, vaihtomahd. linjat 3, 13 ja 14
Madeleine, vaihtomahd. linjat 8 ja 14
Concorde, vaihtomahd. linjat 1 ja 8
Assemblée Nationale
Solférino
Rue du Bac
Sèvres-Babylone, vaihtomahd. linja 10
Rennes
Notre-Dame des Champs
Montparnasse-Bienvenüe, vaihtomahd. linjat 4, 6 ja 13
Falguière
Pasteur, vaihtomahd. linja 6
Volontaires
Vaugirard
Convention
Porte de Versailles
Corentin Celton
Mairie d'Issy
Kartta ja asemat > Uudelleennimetyt asemat

1923: Sèvres-Croix Rouge uudelleennimettiin Sèvres-Babyloneksi.
25. kesäkuuta 1931: Marcadet uudelleennimettiin Marcadet-Poissonniersiksi.
6. lokakuuta 1942: Montparnasse uudelleennimettiin Montparnasse-Bienvenüeksi.
15. lokakuuta 1945: Petits Ménages uudelleennimettiin Corentin Celtoniksi.
11. toukokuuta 1946: Torcy uudelleennimettiin Marx-Dormoyksi.
30. kesäkuuta 1986: Chambre des Députés uudelleennimettiin Assemblée Nationaleksi.
Turismi

Linja 12 kulkee seuraavien nähtävyyksien läheltä:
Montmartre ja Sacré-Coeurin basilika
Pigalle ja Moulin Rouge
Église de la Trinité
St-Lazaren 1800-luvulla valmistunut rautatieasema
Église de la Madeleine
Concorde-aukio
Le Bon Marcé, tavaratalo
Luxembourgin puisto
Montparnasse kahviloineen ja Tour Montparnasse
Aiheesta muualla

RATP:n englanninkieliset kotisivut
Pariisin metro
1 
2 
3 
3bis 
4 
5 
6 
7 
7bis 
8 
9 
10 
11 
12 
13 
14
15
16 
17 
18
19